CELEX: C2005/271/41
Language: et
Date: 2005-10-29 00:00:00
Title: Kohtuasi T-306/05: 10. augustil 2005 esitatud hagi — Scippacercola ja Terezakis v. Euroopa Ühenduste Komisjon

29.10.2005   
            
            
               ET
            
            
               Euroopa Liidu Teataja
            
            
               C 271/20
            
         10. augustil 2005 esitatud hagi — Scippacercola ja Terezakis v. Euroopa Ühenduste Komisjon
   (Kohtuasi T-306/05)
   (2005/C 271/41)
   Kohtumenetluse keel: inglise
   Pooled
   
      Hagejad: Isabella Scippacercola ja Ioannis Terezakis (Brüssel, Belgia) (esindaja: advokaat A. Krystallidis)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada komisjoni 2. mai 2005. aasta otsus, mille hagejad said kätte 31. mail 2005 ja millega keelduti AIA SA reisijate turvateenuste, reisiterminali teenuste ja parkimisteenustega seotud kulude ja tulude põhjalikust kontrollimisest, et kindlaks teha, kas Athens International Airport SA tasude kehtestamise näol on tegemist turgu valitseva seisundi kuritarvitamisega;
            
         
               —
            
            
               mõista käesoleva menetluse kohtukulud ja sellega kaasnevad kulud välja kostjalt.
            
         Õiguslikud alused ja peamised argumendid
   Hagejad on Ateena Spata rahvusvahelise lennujaama üksikisikust kasutajad. Nad vaidlustavad määruse 773/2004 (1) artikli 7 lõigu 2 alusel vastu võetud komisjoni lõpliku otsuse mitte kontrollida Ateena rahvusvahelise lennujaama kehtestatud väidetavalt ülemääraseid lennujaamatasusid seoses turvateenuste, reisiterminali teenuste ja parkimisteenustega.
   Hagejad tuginevad õigusliku vea olemasolule ja ilmsele veale faktide hindamisel selles osas, milles komisjon leidis, et reisijate turvakontroll ei ole majandustegevus EÜ artikli 82 tähenduses ning et autode parkimise teenuste näol ei ole tegemist asjaomase turuga.
   Hagejad väidavad veel, et komisjon ei ole teostanud Ateena Spata rahvusvahelise lennujaama turvateenuste, reisiterminali teenuste ja parkimisteenustega seotud kulude ja tulude kohast kontrolli, kuna ta ei kontrollinud Ateena Spata rahvusvahelise lennujaama esitatud informatsiooni tõesust ja sisu.
   Lisaks leiavad hagejad, et komisjon on teinud õigusliku vea, kuna ta ei ole kindlaks teinud (i) rahvusvaheliste ja riigisiseste lendude suhtes erinevate reisiterminaliteenuste tasude kasutamist ja (ii) terminaliteenuste tasu ja turvateenuse tasu kehtestamist regulaarsetele lendudele, mida ei ole kehtestatud tšarterlendudele.
   Lõpuks tuginevad hagejad EÜ artikli 253 rikkumisele, kuna komisjon ei märkinud Ateena Spata rahvusvahelise lennujaama kulusid ja tulusid, millel rajanes tema järeldus, et Ateena Spata rahvusvahelise lennujaam ei ole kehtestanud ebaõiglaseid tasusid.
   
      (1)  Komisjoni 7. aprilli 2004. aasta määrus (EÜ) nr 773/2004, mis on seotud komisjonipoolse menetluse läbiviimisega vastavalt EÜ asutamislepingu artiklitele 81 ja 82, ELT L 123, lk 18.